Lauris Dārziņš

Lauris Dārziņš (dzimis  Rīgā) ir bijušais latviešu hokejists, spēlēja kreisās malas uzbrucēja pozīcijā, bijušais Latvijas hokeja izlases dalībnieks. Pēdējā komanda, kurā spēlēja bija KHL klubs Rīgas "Dinamo", kurā L. Dārziņš pildīja komandas kapteiņa pienākumus. Pēc spēlētāja karjeras beigām kļuvis par treneri, šobrīd (2024) ir Latvijas hokeja izlases galvenā trenera asistents.

 Karjera 
Savu hokejista karjeru uzsāka 2001.—2002. gada sezonā, kad pievienojā Somijas kluba Raumas "Lukko" junioru komandai un tajā nospēlēja līdz pat 2004. gadam, kad viņu CHL draftā ar kopējo 55. numuru draftēja Kelovnas "Rockets", kurā Dārziņš nospēlēja divas sezonas. 2003. gada NHL draftā viņu 9. kārtā ar kopējo 268. numuru draftēja Našvilas "Predators". 2006.—07. gada sezonu viņš aizvadīja Čehijas Ekstralīgas klubā HK Vsetīna, lai gan sezonu uzsāka Somijas hokeja līgas klubā Tamperes "Ilves". 2007.—08. gada sezonu Dārziņš uzsāka Čehijas Ekstralīgas klubā Tršinecas "Oceláři", bet pēc tam pievienojās Baltkrievijas Ekstralīgas klubam HK Gomel. Kopš 2008. gada spēlē Rīgas "Dinamo" rindās. 2011. gada 17. janvārī tika atzīts par KHL nedēļas labāko uzbrucēju.Dārziņš — KHL nedēļas labākais uzbrucējs

2011. gada maija sākumā parakstīja līgumu ar citu KHL vienību Kazaņas "Ak Bars".Oficiāli: Dārziņš pievienojas "Ak Bars", sportacentrs.com "Ak Bars" rindās nākamajās divās sezonās traumu dēļ Dārziņš aizvadīja vien 43 spēles. 2013. gada jūnijā tika aizmainīts uz Čeļabinskas "Traktor", taču pēc 19 kluba rindās aizvadītām spēlēm, decembrī līgums ar Dārziņu tika lauzts.

2014. gada 8. janvārī uzbrucējs noslēdza līgumu ar Rīgas "Dinamo". Dārziņš vēlreiz kļuva par vienu no komandas vadošajiem uzbrucējiem. 2014.—15. gada sezonā pildīja arī "Dinamo" kapteiņa funkcijas. Pēc trīs sezonu pārtraukuma, par "Dinamo" kapteini Dārziņš atkal kļuva 2018.—19. gada sezonā. Tā bija rezultatīvākā Dārziņa sezona KHL kopš 2011. gada, sezonu noslēdzot ar 44 rezultativitātes punktiem.

 Latvijas izlase 
Latvijas hokeja izlases sastāvā spēlējis desmit Pasaules čempionātos. Jau 2007. gadā, kas bija Dārziņa otrais čempionāts, viņš kļuva par vienu no komandas līderiem, sešās spēlēs gūstot trīs vārtus un izdarot divas rezultatīvas piespēles.

Pirms 2013. gada Pasaules čempionāta kļuva par Latvijas izlases kapteini, to noslēdzot kā komandas rezultatīvākais spēlētājs. 9. maija 5:3 uzvarā pār Slovākiju Dārziņš kļuva vien par ceturto Latvijas izlases hokejistu un pirmo kopš Kārļa Skrastiņa 2003. gadā, kam izdevies atzīmēties ar hat-trick. 2014. gada Olimpisko spēļu turnīru noslēdza kā Latvijas izlases rezultatīvākais spēlētājs un visa turnīra trešais labākais vārtu guvējs.

Junioru vecumā spēlējis 2004. gadā un 2005. gadā Pasaules čempionātā junioriem, kā arī 2002. gadā un 2003. gadā Pasaules čempionātā U-18 jauniešiem.

Pēc pēdējās hokeja spēles 2022. gada ziemas olimpiskajās spēlēs, pret Dānijas hokeja izlasi, Dārziņš paziņoja par savas karjeras beigām Latvijas izlasē.- Dārziņš un Daugaviņš pēc zaudējuma Dānijai atvadās no Latvijas izlases

 Trenera karjera 
2023. gada Pasaules čempionātā kļuva par vienu Latvijas hokeja izlases galvenā trenera Harija Vītoliņa asistentiem. Čempionātu izlase pabeidza ar vēsturē augstāko trešo vietu un ieguva bronzas medaļu.

 Privātā dzīve 
Pabeidzis Rīgas 99. vidusskolu. Precējies ar Leldi Dārziņu. 2010. gadā ģimenē piedzima dēls, 2015. gadā ģimeni papildināja arī meita. L. Dārziņš spēlē arī golfu.

 Karjeras statistika 
 Regulārā sezona Izslēgšanas spēles Sezona  Klubs  Līga                     2004.—05. Kelovnas "Rockets" WHL 53 19 15 34 38 24 7 7 14 10 2005.—06. Kelovnas "Rockets" WHL 47 13 20 33 26 6 5 1 6 2 2006.—07. Tamperes "Ilves" SM 13 1 1 2 6 — — — — — 2006.—07. HC Vsetīna CZE 13 3 0 3 22 — — — — — 2007.—08. HC Tršineca CZE 1 0 0 0 0 — — — — — 2007.—08. HK Gomeļa BLR 32 17 17 34 46 — — — — — 2008.—09. Rīgas "Dinamo" KHL 56 8 9 17 56 3 0 0 0 4 2009.—10. Rīgas "Dinamo" KHL 54 14 17 31 30 9 2 2 4 12 2010.—11. Rīgas "Dinamo" KHL 45 21 23 44 70 11 5 5 10 2 2011.—12. Kazaņas "Ak Bars" KHL 15 2 5 7 8 4 0 0 0 0 2012.—13. Kazaņas "Ak Bars" KHL 28 4 8 12 6 9 4 0 4 4 2013.—14. Čeļabinskas "Traktor" KHL 19 3 3 6 4 — — — — — 2013.—14. Rīgas "Dinamo" KHL 10 2 4 6 8 7 4 1 5 0 2014.—15. Rīgas "Dinamo" KHL 56 13 19 32 22 — — — — — 2015.—16. Rīgas "Dinamo" KHL 59 10 18 28 18 — — — — — 2016.—17. Rīgas "Dinamo" KHL 56 11 18 29 10 — — — — — 2017.—18. Rīgas "Dinamo" KHL 24 5 13 18 4 — — — — — 2018.—19. Rīgas "Dinamo" KHL 62 18 26 44 32 — — — — — 2019.—20. Rīgas "Dinamo" KHL5411213214 — — — — —2020.—21.Rīgas "Dinamo"KHL41716238————— Kopā KHL 579 129 199 328 290 43 15 8 23 22

 Atsauces 

 Ārējās saites 

 Latvijas Hokeja federācijas profils

Kategorija:1985. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Rīgas "Dinamo" spēlētāji
Kategorija:Kazaņas "Ak Bars" spēlētāji
Kategorija:Čeļabinskas "Traktor" spēlētāji
Kategorija:Latvijas sportisti 2022. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Hokejisti 2022. gada ziemas olimpiskajās spēlēs
Kategorija:Kontinentālās hokeja līgas Zvaigžņu spēles dalībnieki